CELEX: 32019D1598
Language: hr
Date: 2019-09-26 00:00:00
Title: Provedbena odluka Komisije (EU) 2019/1598 оd 26. rujna 2019. o izmjeni Provedbene odluke (EU) 2018/638 o utvrđivanju hitnih mjera za sprečavanje unošenja u Uniju štetnog organizma Spodoptera frugiperda (Smith) (priopćeno pod brojem dokumenta C(2019) 6818)

27.9.2019   
               
               
                  HR
               
               
                  Službeni list Europske unije
               
               
                  L 248/86
               
            
         PROVEDBENA ODLUKA KOMISIJE (EU) 2019/1598
         оd 26. rujna 2019.
         o izmjeni Provedbene odluke (EU) 2018/638 o utvrđivanju hitnih mjera za sprečavanje unošenja u Uniju štetnog organizma Spodoptera frugiperda (Smith)
         
            
               (priopćeno pod brojem dokumenta C(2019) 6818)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. treću rečenicu,
         budući da:
         
                     (1)
                  
                  
                     Provedbenom odlukom Komisije (EU) 2018/638 (2) utvrđene su hitne mjere za sprečavanje unošenja u Uniju štetnog organizma Spodoptera frugiperda (Smith) („navedeni organizam”), koji je u dijelu A odjeljku I. (a) točki 22. Priloga I. Direktivi 2000/29/EZ naveden kao štetni organizam za koji nema spoznaja o pojavi u Uniji.
                  
               
                     (2)
                  
                  
                     Od donošenja Provedbene odluke (EU) 2018/638 navedeni organizam unesen je u Aziju, gdje se nastavlja širiti. S obzirom na brzo širenje, zemljopisno područje utvrđeno u Provedbenoj odluci (EU) 2018/638 trebalo bi proširiti kako bi obuhvatilo sve treće zemlje jer nema sigurnih spoznaja o širenju tog organizma diljem svijeta.
                  
               
                     (3)
                  
                  
                     S obzirom na brzinu širenja navedenog organizma, datum isteka hitnih mjera trebalo bi produljiti do 30. lipnja 2021. kako bi se omogućilo preispitivanje prije tog datuma.
                  
               
                     (4)
                  
                  
                     Ova bi se Odluka trebala primjenjivati od 1. listopada 2019. kako bi se predmetnim nadležnim službenim tijelima, specijaliziranim gospodarskim subjektima i trećim zemljama omogućilo da se prilagode tim zahtjevima.
                  
               
                     (5)
                  
                  
                     Provedbenu odluku (EU) 2018/638 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2018/638 mijenja se kako slijedi:
            
                        1.
                     
                     
                        članak 1. točka (b) zamjenjuje se sljedećim:
                        
                                    „(b)
                                 
                                 
                                    ‚navedeno bilje’ znači plodovi bilja Capsicum L., Momordica L., Solanum aethiopicum L., Solanum macrocarpon L. i Solanum melongena L. te bilje, osim žive peludi, kultura biljnog tkiva, sjemena i zrnja, vrste Zea mays L. podrijetlom iz trećih zemalja osim Švicarske;”
                                 
                              
                  
                        2.
                     
                     
                        tekst članka 8. zamjenjuje se sljedećim:
                        „Ova Odluka primjenjuje se do 30. lipnja 2021.”.
                     
                  
         
            Članak 2.
            Ova Odluka primjenjuje se od 1. listopada 2019.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 26. rujna 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 169, 10.7.2000., str. 1.
         
         
            (2)  Provedbena odluka Komisije (EU) 2018/638 оd 23. travnja 2018. o utvrđivanju hitnih mjera za sprečavanje unošenja u Uniju štetnog organizma Spodoptera frugiperda (Smith) i njegova širenja unutar Unije (SL L 105, 25.4.2018., str. 31.).